Okresná prokuratúra Čadca 
Slovenských dobrovoľníkov 2749/12 A, 022 74 Čadca 4 	

Sp. zn. : Pv 199/12/5502	Čadca, 15.8.2013
EEČ : 2-37-147-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Čadca
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	rodné priezvisko: XXXXX
	trvalé bydlisko: XXXXX
ako otec Natálie XXXXX, nar. XXXXX, ktorá je zverená do výchovy a starostlivosti matke XXXXX, nar. XXXXX, bytom XXXXX, Okružná č. 102/25, si úmyselne neplnil svoju vyživovaciu povinnosť, ku ktorej bol zaviazaný aj rozsudkom Okresného súdu v Čadci č. 14P 68/2009 zo dňa 28.08.2009, právoplatný 30.09.2009, prispievať na výživu sumou 115,- € mesačne vždy do 15. Dňa v mesiaci vopred, čím za obdobie od 01.09.2011 bol dlžný na výživnom sumu 805,- €

lebo je trestné stíhanie neprípustné podľa § 9 odsek 1 písmeno g

Odôvodnenie:
Na základe článku 6 odseku 1 Európskeho dohovoru o odovzdávaní trestného konania, dojednaného dňa 15. mája 1972 v Štrasburgu bolo trestné stíhanie obvineného XXXXX odovzdané do Českej Republiky, nakoľko obvinený je občanom ČR a má tam aj trvalý pobyt.

Dňa 14.08.2013 bolo Krajskou prokuratúrou Žilina, Okresnej prokuratúre Čadca doručené uznesenie Polície Českej republiky, Jablonec nad Nisou č. KRPL-74812/TČ-2012-180471-MM zo dňa 16. mája 2013,právoplatné 30. mája 2013, ktorým bolo v trestnej veci XXXXX právoplatne  rozhodnuté. 

Podľa článku 35 odsek 1 písmeno b Európskeho dohovoru o odovzdávaní trestného konania, dojednaného dňa 15. mája 1972 v Štrasburgu, predstavuje uvedené rozhodnutie prekážku rozhodnutej veci.

Podľa § 215 odsek  1 písmeno d) Trestného poriadku prokurátor zastaví trestné stíhanie, ak je trestné stíhanie neprípustné podľa § 9 Trestného poriadku. 

Podľa § 9 odsek 1 písmeno g)  Trestného poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje  medzinárodná zmluva.

Keďže v tomto prípade je trestné stíhanie neprípustné podľa § 9 ods. 1 písm. g) Trestného poriadku z vyššie uvedených dôvodov, rozhodol som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Kováč
prokurátor